روس مهندس‌لر، الکترومغناطیس چاخما مکانیزمی سایه‌سینده هر جور زرهی دله‌بیله‌جک سرعته چاتابیلن یئنی بیر سلاحی باشاری ایله تست ائتدیک‌لرینی بیلدیردی.
موسکوا یاخینلیغین‌داکی شاتورا انستیتوسونون یوکسک باسینج آراشدیرما بیریمی مهندس‌لری، پاتلاییجی و ایتیجی(محرک) مکانیزم‌لر یئرینه الکترومانیتیک گوج بیریکیمی ایله حرکته گئچن یئنی بیر سلاحین تستینی تاماملادیغینی آچیقلادی.
متخصص‌لر، تست ائتدیک‌لری سلاح‌دان چیخان مرمی‌نین ثانیه‌ده 3 کیلومتر سرعته چاتدیغینی ایفاده ائدرکن، یایینلادیقلاری ویدئودا سلاح‌دان آتیلان 15 گرام‌لیق پلاستیک سیلندرین سانتیمترلرجه قالین‌لیق‌داکی آلومینیوم پلاکی دلدیگی گؤرولور.
نورمالدا سلاح‌لاردا مرمی چیخیش سرعتی، مرمینین کالیبرینه، سلاحین لوله قطرونا و ایچین‌دکی ییولره(خان) باغلی اولا‌راق ثانیه‌ده 330 متر ایله مین 800 متر آراسیندا دییشیر.
الکترومانیتیک سلاحین یوکسک انرژی فیزیکی چالیشمالاریندا یئنی بیر دؤنوش نقطه‌سی اولدوغونو ایفاده ائدن اینستیتو مودورو آلکسی شورپوو؛
"آرتیق ثانیه‌ده 4،5 کیلومتر سرعته چاتابیله‌جک دوزه‌نک‌لر دوزلده‌بیله‌جییک" دئدی.
آمریکا‌لی‌لار ایسه عینی تکنولوژینی داها بؤیوک اؤلچولو توپ کیمی سلاح‌لارا اویقولاماق اوزره چالیشمالار یئریدیر.
